România

Judeţul Timiş

Comuna Nădrag

Consiliul Local

**HOTĂRÂREA nr. 46**

**din 11 iulie 2025**

Privind restricţionarea circulaţiei autovehiculelor destinate transportului de mărfuri şi a utilajelor cu masa totală maximă autorizată mai mare de 7,5 tone pe întreaga stradă Padeş din comuna Nădrag.

Consiliul Local al comunei Nădrag judeţul Timiş ;

Având în vedere necesitatea protejării a caselor de locuit din proximitatea străzii şi a sistemului rutier , precum şi pentru asigurarea fluenţei şi siguranţei traficului rutier de pe strada Padeş din localitatea Nădrag, care sunt grav afectate din cauza circulaţiei autovehiculelor destinate transportului greu de mărfuri şi a utilajelor cu tonaj greu care circulă pe strada repectivă.

Având în vedere Avizul nr. 512594 din 10.06.2025 al Inspectoratului de Poliție Județean Timiș – Serviciul Rutier

Având în vedere referatul nr. 1615 / 07.07.2025 al primarului comunei Nădrag – iniţiator al proiectului de hotărâre;

Având în vedere referatul nr. 1616/ 07.07.2025 al compartimentului de specialitate;

Având în vedere avizul favorabil nr. 1617 din 07.07.2025 al comisiei de specialitate a consiliului local;

Având în vedere prevederile:

* Art. 30 alin. 4 şi art. 128 alin.1, lit. d din Ordonanţa de Urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare;
* Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare;
* Art. 31 din Legea nr. 273/2006 privind finanţele publice locale, cu modificările şi completările ulterioare;
* Legea nr. 52/2003 privind transparenţa decizională în administraţia publică, republicată;
* Ordonanţei de Urgenţă a Guvernului nr.2/2001 privind regimul juridic al contraventiilor, cu modificările şi completările ulterioare;

Ținând cont de faptul că anunțul referitor la elaborarea proiectului de hotărâre a fost adus la cunoștința publicului.

Având în vedere că prezenta hotărâre este un act administrativ cu caracter normativ.

În temeiul prevederilor art. 129 alin. (2) lit. b) alin. (4) lit.c) şi lit.e) alin. (7) lit. m) și alin. (14) precum şi art.139 alin . (3) din OUG nr.57/2019 – Codul administrativ.

În temeiul art. 196 alin.(1) lit. a) din OUG nr.57/2019 – Codul administrativ

**H O T Ă R Ă Ş T E :**

Art. 1 Se aprobă restricţionarea circulaţiei autovehiculelor, înmatriculate sau înregistrate în România sau în alte state, destinate transportului de mărfuri şi a utilajelor cu masa totală maximă autorizată mai mare de 7,5 tone pe întreaga stradă Padeş din comuna Nădrag.

**Art. 2** Restricţiile menţionate la art. 1 din prezenta vor fi semnalizate prin indicatoare rutiere corespunzătoare montate prin grija autorităţilor publice locale.

Art. 3 (1) Circulaţia autovehiculelor destinate transportului de mărfuri şi a utilajelor cu masa totală maximă autorizată mai mare de 7,5 tone, înmatriculate sau înregistrate în România sau în alte state, pe întreaga stradă Padeş din comuna Nădrag, este permisă doar pe baza unei autorizaţii de liber acces, eliberată de către Primăria Comunei Nădrag, în urma formulării unei cereri şi a achitării de către persoanele interesate a unei taxe.

**(2)** Se aprobă nivelul taxelor percepute pentru eliberarea autorizaţiilor de liber acces pe strada Padeş din Comuna Nădrag, după cum urmează:

|  |  |  |  |
| --- | --- | --- | --- |
| Masa totală maximă autorizată | Lei/zi | Lei/lună | Lei/an |
| între 7,5 tone şi 16 tone inclusiv | 80 | 600 | 5400 |
| între 16 tone şi 40 tone inclusiv | 130 | 1200 | 11000 |
| mai mare de 40 tone | 180 | 1800 | 16000 |

Nota:

-pentru autovehiculele cu remorcă, masa totală se calculează prin însumarea masei autovehiculului plus remorca.

* pentru transporturile agabaritice, se percep taxe corespunzătoare autovehiculelor cu masa totală maximă autorizată mai mare de 40 to.
* termenul „zi” va fi interpretat astfel: „zi” = 24 de ore de la data şi ora eliberării autorizaţiei de liber acces.

**Art.4 (1)** Autorizaţiile de liber acces se eliberează în baza Certificatului de înmatriculare sau înregistrare a autovehiculului sau utilajului şi a plăţii taxei şi se prezintă la control însoţite de certificatul de înmatriculare sau înregistrare al autovehiculului sau utilajului .

**(2)**Plata taxelor se poate face la casieria Primăriei Nădrag, autorizaţiile de acces eliberându-se în zilele lucrătoare, în intervalul orar 8:00 - 15:00.

**(3)**Autorizaţia se afişează la loc vizibil şi nu este transmisibilă.

**Art.5** Sumele încasate prin eliberarea autorizaţiilor de liber acces se constituie venit la bugetul local al Comunei Nădrag.

**Art.6** Pot circula fară restricţii de tonaj, cu scutire de taxa de liber acces, următoarele categorii de autovehicule sau utilaje: cele care efectuează transporturi de mărfuri sau materiale de orice fel destinate persoanelor fizice care au domiciliul sau reședința pe strada Padeș; cele aparţinând serviciului de ambulanţă, inspectoratului pentru situaţii de urgenţă, poliţiei, jandarmeriei, Ministerului Justiţiei, Ministerului Apărări, Ministerul Administraţiei şi Internelor şi unităţilor speciale ale S.R.I şi S.P.P. aflate în misiune; cele destinate intervenţiilor la avariile drumurilor, reţelelor tehnico - edilitare şi care aparţin administratorilor acestor reţele; cele destinate tractării autovehiculelor avariate, abandonate sau staţionate neregulamentar; cele aparţinând serviciului de salubrizare, deszăpezire, canalizare, energie electrică, telefonie, etc; cele aparţinând Companiei Naţionale Poşta Română, precum şi ale agenţilor economici care fac servicii de expediţii si curierat; cele care efectuează transport de mărfuri periculoase în condiţiile legii; utilajele destinate pentru lucrările agricole în interesul efectuării de lucrări agricole ale căror proprietari sunt riverani; cele care efectuează transportul în comun de persoane.

Art.7 (1) Circulaţia şi accesul autovehiculelor destinate transportului de marfuri şi a utilajelor cu masa totală maximă autorizată mai mare de 7,5 tone pe întreaga stradă Padeş din Comuna Nădrag, fara a prezenta autorizaţia de liber acces prevăzută la art.3, constituie contravenţie şi se sancţionează cu amendă după cum urmează:

1. pentru autovehiculele cu masa maximă autorizată între 7,5 tone şi 16 tone inclusiv, amendă de la 500 lei la 1.000 lei;
2. pentru autovehiculele cu masa maximă autorizată între 16 tone şi 40 tone inclusiv, amendă de la 1.500 lei la 2.500 lei;
3. pentru autovehiculele cu masa maximă autorizată mai mare de 40 tone, amendă de la 2.500 lei la 4.000 lei.
4. Constatarea contravenţiilor şi aplicarea sancţiunilor prevăzute în prezenta hotărâre se efectuează de catre lucrătorii de Poliţie .
5. Prevederile Ordonanţei Guvernului nr.2/2001 privind regimul juridic al Contravenţiilor cu modificările şi completările ulterioare, referitoare la constatarea, aplicarea sancţiunii, plata şi încasarea amenzii, precum şi căile de atac, se aplică deopotrivă şi contravenţiilor stabilite prin prezenta hotărăre.

**Art. 8** Prezenta hotărâre a fost adoptată cu 8 voturi pentru fiind prezenti 8 dintre toţi cei 11 mebri ai consiliului local.

**Art. 9** Prezenta hotărâre se comunică :

* Instituţiei Prefectului judeţ Timiş .
* Primarului comunei Nădrag
* Postului de Poliție Nădrag
* Compartimentului impozite – taxe Primăria Nădrag
* Afişare.

Preşedinte de şedinţă

Neag Cristian

Contrasemnează secretar general : Wagner Dan Antoniu